|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2021 m. sausio 6 d. |
| įsakymu Nr.AD1-10 |

**KLAIPĖDOS MIESTO SAVIVALDYBĖS BIUDŽETO LĖŠOMIS DALINAI FINANSUOJAMŲ 2021 M. JAUNIMO INICIATYVŲ PROJEKTŲ FINANSAVIMO SĄLYGŲ APRAŠAS**

|  |  |  |
| --- | --- | --- |
| 1. | Tikslas | Skatinti jaunimo ir su jaunimu dirbančių organizacijų bei jų iniciatyvų įgyvendinimą Klaipėdos mieste. |
| 2. | Prioritetai | Prioritetai pateikiami vadovaujantis Klaipėdos miesto savivaldybės administracijos direktoriaus 2020 m. gruodžio 31 d. įsakymu Nr. AD1-1550 „Dėl 2021 metų jaunimo iniciatyvų projektų dalinio finansavimo iš savivaldybės biudžeto lėšų prioritetų patvirtinimo“:  1. **Verslumo ir informacinių technologijų ugdymas** – projektai turi būti skirti verslumo ir informacinių technologijų kompetencijoms tobulinti, orientuoti į naujų verslo paslaugų kūrimą ir jų pritaikymą.  2. **Jaunimo lytiškumo ugdymas ir psichinės bei emocinės sveikatos stiprinimas** – projektai turi būti orientuoti į jaunimo lytiškumo ugdymo veiklas bei psichinės ir emocinės sveikatos stiprinimą ir iniciatyvas, skirtas informuoti jaunus žmones apie emocinę pagalbą.  3. **Pagarbos vienas kitam ir lygių galimybių skatinimas** – projektai turi būti orientuoti į kompetencijų stiprinimą žmogaus teisių srityje, iniciatyvas, skirtas kalbėti apie pagarbos vienas kitam ugdymą, ir informavimą apie lygias galimybes.  4. **Tautinių mažumų ir užsieniečių informavimas ir įtraukimas į iniciatyvas** – projektai turi būti orientuoti į tautinių mažumų ir užsieniečių integravimą, informacijos suteikimą ir iniciatyvas, skirtas padėti jiems integruotis į miesto veiklas.  5. **Jaunimo ir su jaunimu dirbančių organizacijų stiprinimas** – projektai turi būti orientuoti į organizacijos stiprinimą ir jų narių kompetencijų kėlimą.  6. **Šiaurinės ir pietinės miesto dalių jaunimo bendruomenių įtrauktis, įveiklinimas ir nepatrauklių jaunimui miesto erdvių pritaikymas jaunimo poreikiams** – projektai turi būti orientuoti į erdvių pritaikymą jaunimo poreikiams, iniciatyvų organizavimą šiaurinėje ir pietinėje miesto dalyse.  7. **Pilietiškumo ir visuomeniškumo ugdymas** – projektai turi būti skirti stiprinti jaunimo pilietiškumą, pilietinę savimonę, skatinti jaunimo dalyvavimą priimant sprendimus, informacijos raštingumo įgūdžius, savanorystę ar kitą veiklą vietos bendruomenės ar miesto problemoms spręsti; |
| 3. | Finansuojamos veiklos | * **Įvairūs mokymai, renginiai, iniciatyvos, konkursai ir kt., atliepiantys pasirinktą prioritetą ir vykstantys Klaipėdos mieste.** * **Tarptautinės, nacionalinės ir vietos lygmens bendradarbiavimo iniciatyvos;** * **Iniciatyvos, susijusios su atskirties grupių įtraukimu į bendrą veiklą ir skatinančios tarpsektorinį bei tarpsritinį bendradarbiavimą.**   Pareiškėjai turi užpildyti Klaipėdos miesto savivaldybės biudžeto lėšomis finansuojamo jaunimo iniciatyvos projekto paraiškos formą, kurios pagrindu būtų galima įvertinti, kaip teikiamas projektas atitinka pasirinktą prioritetą. |
| 4. | Projektų įgyvendinimo laikotarpis | Projektai turi būti įgyvendinti iki 2021 m. gruodžio 31 d. |
| 5. | Paraiškas gali teikti šie pareiškėjai | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios jaunimo politikos srityje ir teikiančios su jaunimo užimtumu susijusias paslaugas, išskyrus savivaldybės biudžetines įstaigas (savivaldybės biudžetinės įstaigos gali būti projekto partnerėmis). |
| 6. | Kiti specialūs kriterijai | 1) Jeigu pareiškėjas yra jaunimo organizacija, jis turi pateikti narių sąrašą, kuriame nurodoma, kad nariai yra jauni žmonės arba asociacijos, kuriose ne mažiau kaip 2/3 narių yra jauni žmonės. (*Pateikiamas narių sąrašas).*  2) Jeigu pareiškėjas yra su jaunimu dirbanti organizacija, jis turi pateikti organizacijos įstatus ir pažymėti tikslą, kuris parodo, kad organizacijos veikla orientuota į jaunimą arba tenkiną jaunimo poreikius. (*Pateikiama organizacijos įstatų kopija ir joje pažymimas tikslas).* |
| 7. | Didžiausia lėšų projektui paramos suma negali viršyti | 8 000 Eur. |
| 8. | Didžiausia lėšų projektui įgyvendinti lyginamoji dalis | Lėšos projektui įgyvendinti gali sudaryti iki 90 proc. visų tinkamų finansuoti projektų išlaidų. |

\_\_\_\_\_\_\_\_\_\_\_\_\_\_\_\_\_\_\_\_